Այս պահին, կարելի է ասել, Թուրքիան երկու ճակատով է «կռվում»: Տարածաշրջանային ճակատում նա փորձում է իշխել բոլոր մահմեդականներին և սուննիական աշխարհի առաջնորդը դառնալ, իսկ աշխարհամասերի ճակատում ձգտում է հավասարվել եվրոպացիներին` Եվրոպա աշխարհամասում ունենալով իր տարածքի չնչին մասը միայն: Իհարկե, դժվար թե առաջիկա հինգ տարում Թուրքիան ԵՄ անդամ դառնա, և պատճառներից մեկն էլ այն է, որ եվրոպական կառույցն առայժմ ընդլայնվելու մտադրություն կարծես թե չունի: Բայց որ աշխարհը թուրքական ինքնագոհության ու սեփական կամքը պարտադրելու դեռևս անթիվ ցույցերի ականատես կլինի` ոչ մի կասկած: